

010 HRVATSKI SABOR
Hrvatski sabor je predstavničko tijelo građana i nositelj zakonodavne vlasti u Republici Hrvatskoj. U ostvarivanju svojih Ustavnih zadaća Hrvatski sabor redovito zasjeda između 15. siječnja i 15. srpnja te između 15. rujna i 15. prosinca, a može, na zahtjev Predsjednika Republike, Vlade Republike Hrvatske ili većine zastupnika, zasjedati i izvanredno.    
Aktualni, jedanaesti saziv Hrvatskoga sabora konstituiran je 16. svibnja 2024. godine na temelju rezultata izbora za zastupnike u Hrvatski sabor, održanih 17. travnja 2024. godine u dvanaest izbornih jedinica.    
Unutarnje ustrojstvo Hrvatskoga sabora određeno je Poslovnikom. Prema Poslovniku, zastupnici sudjeluju u radu plenarne sjednice, podnose prijedloge zakona i drugih akata, upućuju pitanja predsjedniku i članovima Vlade, sudjeluju u radu sjednica radnih tijela te u radu drugih tijela u koja su imenovani odlukama Sabora. Zastupnici mogu osnivati klubove pod uvjetima koje propisuje Poslovnik. Predsjednici klubova zastupnika s Predsjedništvom raspravljaju o dnevnom redu predstojeće sjednice Sabora i drugim važnim pitanjima za rad Sabora. Stručne i administrativne, sigurnosne, tehničke i druge poslove obavlja Stručna služba čiji rad usmjerava i usklađuje tajnik Sabora i odgovoran je za njezin rad.    
Stručna služba obavlja poslove koji se odnose na: stručne administrativne i sigurnosne poslove u pripremi i organiziranju sjednica Sabora, pripremu i objavu donesenih zakona, odluka i zaključaka Sabora, praćenje izvršavanja zaključaka Sabora, rad izaslanstava Sabora, poslove za zastupnike i klubove zastupnika, poslove iz djelokruga radno-pravnih odnosa, poslove u svezi s obavješćivanjem javnosti o radu Sabora i njegovih radnih tijela, materijalno i financijsko poslovanje Sabora, poslove u svezi s tiskanjem, otpremom, arhiviranjem dokumentacije i akata Sabora,  poslove nadzora ulaska u zgrade Sabora, pružanje stručne i administrativne podrške zastupnicima u obavljanju zadaća vezano uz međunarodnu suradnju te poslove u okviru parlamentarne dimenzije Europske unije.    
Tijekom 2025. godine fokus poslovanja bio je usmjeren na ostvarivanje ustavnih, poslovničkih i zakonskih zadaća, pružanje operativne podrške radu zastupnika, nastavak modernizacije aplikativnih rješenja te na provedbu konstrukcijske i cjelovite obnove zgrade Hrvatskoga sabora od posljedica potresa.
	
	Izvršenje 2024. (eur)
	Plan 2025. (eur)
	Izvršenje 2025. (eur)
	Indeks izvršenje 2025./plan 2025.
	Index izvršenje 2025./2024.

	01005-Hrvatski sabor
	25.478.832
	36.907.960
	34.909.606
	94,6
	137,0

	Ukupno 010-HRVATSKI SABOR
	25.478.832
	36.907.960
	34.909.606
	94,6
	137,0



01005 Hrvatski sabor
	
	Izvršenje 2024. (eur)
	Plan 2025. (eur)
	Izvršenje 2025. (eur)
	Indeks izvršenje 2025./plan 2025.
	Indeks izvršenje 2025./2024.

	01005-Hrvatski sabor
	25.478.832
	36.907.960
	34.909.606
	94,6
	137,0

	2101-PROVOĐENJE ZAKONODAVNE VLASTI
	25.478.832
	36.907.960
	34.909.606
	94,6
	137,0



2101 PROVOĐENJE ZAKONODAVNE VLASTI
	
	Izvršenje 2024. (eur)
	Plan 2025. (eur)
	Izvršenje 2025. (eur)
	Indeks izvršenje 2025./plan 2025.
	Index izvršenje 2025./2024.

	2101-PROVOĐENJE ZAKONODAVNE VLASTI
	25.478.832
	36.907.960
	34.909.606
	94,6
	137,0



Sukladno Ustavu Republike Hrvatske Sabor odlučuje o donošenju i promjeni Ustava, donosi zakone, donosi državni proračun, odlučuje o ratu i miru, donosi akte kojima izražava politiku Hrvatskoga sabora, donosi Strategiju nacionalne sigurnosti i Strategiju obrane Republike Hrvatske, ostvaruje građanski nadzor nad oružanim snagama i službama sigurnosti Republike Hrvatske, odlučuje o promjeni granica Republike Hrvatske, raspisuje referendum, obavlja izbore, imenovanja i razrješenja, u skladu s Ustavom i zakonom, nadzire rad Vlade Republike Hrvatske i drugih nositelja javnih dužnosti odgovornih Hrvatskom saboru, u skladu s Ustavom i zakonom, daje amnestiju za kaznena djela te obavlja druge poslove utvrđene Ustavom. U okviru provođenja međunarodne suradnje, Hrvatski sabor sudjeluje u radu međunarodnih organizacija, kojih je Republika Hrvatska članica, a koje imaju parlamentarnu dimenziju.
Cilj 1. Osigurati vladavinu prava i pravnu sigurnost građana u okviru djelokruga Hrvatskoga sabora
Opis provedbe cilja programa
Pokazatelji učinka
	Pokazatelj učinka
	Definicija
	Jedinica
	Polazna vrijednost
	Izvor podataka
	Ciljana vrijednost (2025.)
	Ostvarena vrijednost (2025.)

	Izvršavanje ustavnih ovlasti i potpuna provedba Poslovnika Hrvatskog sabora
	Učinkovit i transparentan postupak donošenja zakona i drugih propisa te izvršavanje ustavnih ovlasti Sabora sukladno Ustavu RH i Poslovniku
	%
	100
	Poslovnik Hrvatskog sabora
	100
	100



A501000 ADMINISTRACIJA I UPRAVLJANJE
	Naziv aktivnosti
	Izvršenje 2024. (eur)
	Plan 2025. (eur)
	Izvršenje 2025. (eur)
	Indeks izvršenje 2025./plan 2025.
	Indeks izvršenje 2025./2024.

	A501000-ADMINISTRACIJA I UPRAVLJANJE
	25.033.318
	36.196.217
	34.334.550
	94,9
	137,2



Zakonske i druge pravne osnove
Ustav Republike Hrvatske    
Poslovnik Hrvatskoga sabora    
Zakon o izborima zastupnika u Hrvatski sabor    
Zakon o izbornim jedinicama    
Zakon o financiranju političkih aktivnosti i izborne promidžbe    
Zakon o suradnji Hrvatskoga sabora i Vlade Republike Hrvatske u europskim poslovima    
Zakon o pravima i dužnostima zastupnika u Hrvatskom saboru    
Zakon o obvezama i pravima državnih dužnosnika    
Odluka o smještaju zastupnika Hrvatskoga sabora u Zagrebu za vrijeme zasjedanja Sabora, radnih tijela i klubova zastupnika    
Odluka o Stručnoj službi Hrvatskoga sabora    
Zakon o državnim službenicima i namještenicima    
Kolektivni ugovor za državne službenike i namještenike
Opis aktivnosti
U okviru aktivnosti A501000 Administracija i upravljanje sredstva su izvršena za podmirenje osnovnih potreba za redovno funkcioniranje Hrvatskoga sabora u obavljanju stručnih, administrativnih i sigurnosnih poslova u pripremi i organiziranju sjednica Sabora, pripremi i objavi donesenih zakona, odluka i zaključaka Sabora, praćenju izvršavanja zaključaka Sabora, poslova za zastupnike i klubove zastupnika, poslova iz djelokruga radno - pravnih odnosa, poslova u vezi s obavješćivanjem javnosti o radu Sabora i njegovih radnih tijela, materijalnog i financijskog poslovanja Sabora, poslova u svezi s tiskanjem, otpremom, arhiviranjem dokumentacije i akata Sabora te poslova nadzora ulaska u zgrade Sabora.      
U okviru aktivnosti A501000 Administracija i upravljanje izvršena su sredstva u ukupnom iznosu 34.334.550,47 eura od čega na izvor financiranja 11 Opći prihodi i primici otpada 27.335.020,71 eura, a na izvor financiranja 815 Namjenski primitak - NPOO 6.999.529,76 eura. Postotak izvršenja iznosi 94,86% u odnosu na konačni plan ove aktivnosti za 2025. godinu.   
U nastavku dajemo obrazloženje izvršenja za izvor financiranja 11 Opći prihodi i primici po svim skupinama rashoda u okviru ove aktivnosti.    
Tijekom 2025. godine za rashode za zaposlene izvršena su sredstva u iznosu 3.164.839,70 eura što je 97,27% u odnosu na konačni plan ove skupine rashoda za 2025. godinu. Sredstva su izvršena za podmirenje rashoda za zaposlene dužnosnike, zastupnike, državne službenike i namještenike uzimajući u obzir povećanje koeficijenata državnim službenicima i namještenicima sukladno Zakonu o plaćama u državnoj službi i javnim službama („Narodne novine“, broj 155/2023) i Uredbi o nazivima radnih mjesta, uvjetima za raspored i koeficijentima za obračun plaće u državnoj službi (“Narodne novine”, broj 22/2024, 33/2024 i 108/2025) te povećanje osnovice za izračun plaće državnih službenika i namještenika sukladno Dodatku IV. Kolektivnom ugovoru za državne službenike i namještenike („Narodne novine“, broj 4/2025) kao i Odluku o visini osnovice za obračun plaće državnih dužnosnika („Narodne novine“, broj 88/2024). Isto tako, sredstva su utrošena na naknade plaće nakon prestanka obnašanja zastupničke dužnosti ( tzv. 6+6) za zastupnike koji nisu ušli u 11. saziv Sabora, a iskoristili su pravo na naknadu. Osim plaća za redovan i prekovremeni rad te doprinose, podmirene su: 272 božićnice, 52 jubilarne nagrade, 115 darova za djecu, 4 otpremnine, 8 pomoći za smrtni slučaj, 12 pomoći za bolovanje, 3 pomoći za nabavku medicinskih pomagala, 1 pomoć za nastanak invalidnosti, 3 pomoći za rođenje djeteta, 4 naknade za neiskorišteni godišnji odmor, 276 regresa za godišnji odmor te 272 uskrsnice.   
Materijalni rashodi izvršeni su u iznosu 4.545.092,43 eura što je 79,42% u odnosu na konačni plan za 2025. godinu na ovoj skupini rashoda. Najznačajnije izvršenje u okviru materijalnih rashoda odnosi se na službena putovanja u zemlji i inozemstvu u iznosu 844.349,19 eura, naknade za prijevoz državnih službenika i namještenika te odvojeni život zastupnika Hrvatskoga sabora u iznosu 269.545,60 eura, režijske troškove u iznosu 303.687,70 eura, održavanje uredskih prostora i opreme (na tri lokacije: Demetrova, Cankareva i HVU dr. Franjo Tuđman) u iznosu 447.080,85 eura, usluge najma u iznosu 762.602,39 eura, održavanje aplikativnih rješenja  u iznosu 142.773,63 eura, naknade vanjskim članovima saborskih odbora i povjerenstava uključujući i zastupnički paušal u iznosu 979.121,46 eura. Ostatak materijalnih rashoda odnosi se na: stručne seminare, uredske potrepštine, materijal za održavanje zgrade i opreme, sitni inventar, službenu, radnu i zaštitnu odjeću i obuću sukladno internom pravilniku, tiskovine, oglase, press clipping usluge, sistematske preglede, provođenje zaštite na radu, usluge čišćenja, osiguranje umjetnina, reprezentaciju, članarine te ostale nespomenute rashode poslovanja.    
Financijski rashodi su izvršeni u iznosu 2.108,24 eura, a isti se odnose na vođenje računa sekundirane djelatnice u Bruxellesu, zatezne kamate za službene kartice i režijske troškove te zatezne kamate po jednoj sudskoj presudi za koju su u okviru skupine Rashoda za donacije, kazne, naknade šteta i kapitalne pomoći izvršena sredstva u iznosu 4.428,19 eura za naknadu štete.    
Tijekom 2025. godine četvero djelatnika Hrvatskoga sabora upućeno je na dodatno školovanje, a u tu namjenu su u okviru skupine rashoda 37 Naknade građanima i kućanstvima na temelju osiguranja i druge naknade izvršena sredstva u iznosu 8.708,75 eura.   
Rashodi za nabavu proizvedene dugotrajne imovine izvršeni su u iznosu 110.339,92 eura što je 63,41% u odnosu na konačni plan ove skupine rashoda za 2025. godinu. Najznačajnije izvršenje u okviru ove skupine rashoda odnosi se na prilagodbu nove lokacije Hrvatskoga sabora u HVU dr. Franjo Tuđman za redovno funkcioniranje u iznosu 30.910,43 eura, rekonstrukciju stolica u Sabornici u iznosu 23.170,00 eura, nabavu mikrofona u iznosu 21.372,19 eura. Preostala sredstva odnose se na nabavu uredskih stolica, mobilnih uređaja, knjiga za saborsku knjižnicu te ostale opreme.    
U okviru izvora financiranja 815 Namjenski primitak – NPOO u 2025. godini izvršena su sredstva u ukupnom iznosu 6.999.529,76 eura u okviru materijalnih rashoda te rashoda za dodatna ulaganja na nefinancijskoj imovini.   
U okviru materijalnih rashoda izvršena su sredstva u iznosu 69.237,50 eura za usluge voditelja projekta građenja cjelovite obnove zgrade Hrvatskoga sabora (11 rata) i usluge financijskog i administrativnog upravljanja provedbom Ugovora o dodjeli bespovratnih financijskih sredstava vezanih uz obnovu od posljedica potresa zgrade Hrvatskoga sabora (12 rata).  
U okviru skupine rashoda za dodatna ulaganja na nefinancijskoj imovini izvršena su sredstva u iznosu 6.930.292,26 eura za privremene situacije radova cjelovite obnove zgrade Hrvatskoga sabora od posljedica potresa (2. – 13. privremena situacija), za usluge nadzora nad izvođenjem radova konstrukcijske i cjelovite obnove zgrade Hrvatskoga sabora (3. – 14. privremena situacija) te za usluge projektantskog nadzora izvedbenog projekta obnove i rekonstrukcije zgrade Hrvatskoga sabora (11 rata).
A501004 ODRŽAVANJE ZGRADE (NARODNO SVEUČILIŠTE OTOČAC)
	Naziv aktivnosti
	Izvršenje 2024. (eur)
	Plan 2025. (eur)
	Izvršenje 2025. (eur)
	Indeks izvršenje 2025./plan 2025.
	Indeks izvršenje 2025./2024.

	A501004-ODRŽAVANJE ZGRADE (NARODNO SVEUČILIŠTE OTOČAC)
	47.780
	47.781
	47.780
	100,0
	100,0



Zakonske i druge pravne osnove
Rješenje o prijenosu prava korištenja na Spomen domu ZAVNOH-a u Otočcu    
Ugovor o prijenosu prava korištenja nekretnine
Opis aktivnosti
U okviru aktivnosti A501004 Održavanje zgrade (Narodno sveučilište Otočac) sredstva su u cijelosti izvršena za tekuće i investicijsko održavanje Spomen doma ZAVNOH-a (Narodno sveučilište Otočac) prema godišnjem financijskom planu Gackog pučkog otvorenog učilišta Otočac, a temeljem Ugovora o prijenosu prava korištenja nekretnine (KLASA: 940-01/11-02/02, URBROJ: 6541-11-02) sklopljenom između Hrvatskoga sabora i Grada Otočca.
Pokazatelji rezultata
	Pokazatelj rezultata
	Definicija
	Jedinica
	Polazna vrijednost
	Izvor podataka
	Ciljana vrijednost (2025.)
	Ostvarena vrijednost (2025.)

	Isplaćena sredstva
	Potpora Gackom pučkom otvorenom učilištu za održavanje Spomen doma ZAVNOH-a
	%
	100
	Financijs ko izvješće Gackog pučkog otvorenog učilišta Otočac
	100
	100



A501026 OBILJEŽAVANJE SPOMENDANA BLEIBURŠKE TRAGEDIJE I KRIŽNOG PUTA
	Naziv aktivnosti
	Izvršenje 2024. (eur)
	Plan 2025. (eur)
	Izvršenje 2025. (eur)
	Indeks izvršenje 2025./plan 2025.
	Indeks izvršenje 2025./2024.

	A501026-OBILJEŽAVANJE SPOMENDANA BLEIBURŠKE TRAGEDIJE I KRIŽNOG PUTA
	66.000
	66.000
	66.000
	100,0
	100,0



Zakonske i druge pravne osnove
Zakon o blagdanima spomendanima i neradnim danima u Republici Hrvatskoj    
Poslovnik Hrvatskoga sabora    
Zaključak Predsjedništva Hrvatskoga sabora o pokroviteljstvu nad središnjom komemoracijom žrtvama bleiburške tragedije i žrtvama hrvatskog križnog puta od 4. veljače 2016.
Opis aktivnosti
U okviru aktivnosti A501026 Obilježavanje spomendana Bleiburške tragedije i križnog puta sredstva su u cijelosti izvršena za pokroviteljstvo nad središnjom komemoracijom žrtvama bleiburške tragedije i žrtvama hrvatskog križnog puta.
Pokazatelji rezultata
	Pokazatelj rezultata
	Definicija
	Jedinica
	Polazna vrijednost
	Izvor podataka
	Ciljana vrijednost (2025.)
	Ostvarena vrijednost (2025.)

	Isplaćena sredstva u svrhu pokroviteljstva Sabora nad središnjom komemoracijom žrtvama bleiburške tragedije i hrvatskog križnog puta
	Pokroviteljstvo Hrvatskog sabora nad središnjom komemoracijom žrtvama bleiburške tragedije i hrvatskog križnog puta
	%
	100
	Program središnje komemor acije žrtvama bleiburške tragedije i hrvatskog križnog puta
	100
	100



A501032 SPOMEN PODRUČJE JASENOVAC I OBILJEŽAVANJE ANTIFAŠISTIČKE BORBE U RH
	Naziv aktivnosti
	Izvršenje 2024. (eur)
	Plan 2025. (eur)
	Izvršenje 2025. (eur)
	Indeks izvršenje 2025./plan 2025.
	Indeks izvršenje 2025./2024.

	A501032-SPOMEN PODRUČJE JASENOVAC I OBILJEŽAVANJE ANTIFAŠISTIČKE BORBE U RH
	66.361
	66.362
	66.362
	100,0
	100,0



Zakonske i druge pravne osnove
Zakon o Spomen-području Jasenovac   
Poslovnik Hrvatskoga sabora
Opis aktivnosti
U okviru aktivnosti A501032 sredstva su u cijelosti izvršena za financijsku pomoć Savezu antifašističkih boraca i antifašista Republike Hrvatske za obilježavanje antifašističke borbe u RH (skupina rashoda 38 Rashodi za donacije, kazne, naknade šteta i kapitalne pomoći – izvršenje iznosi 39.817,00 eura) te za financijsku pomoć Javnoj ustanovi spomen područja Jasenovac (skupina rashoda 36 Pomoći dane u inozemstvo i unutar općeg proračuna – izvršenje iznosi 26.545,00 eura).
Pokazatelji rezultata
	Pokazatelj rezultata
	Definicija
	Jedinica
	Polazna vrijednost
	Izvor podataka
	Ciljana vrijednost (2025.)
	Ostvarena vrijednost (2025.)

	Isplaćena sredstva u svrhu financijske pomoći SABA RH za obilježavanje događaja iz antifašističke borbe u RH
	Donacija Hrvatskoga sabora za obilježavanje značajnih događaja iz hrvatske povijesti
	%
	100
	Program obilježavanja antifašističke borbe u RH Saveza antifašističkih boraca i antifašista RH
	100
	100

	Isplaćena sredstva u svrhu financijske pomoći Javnoj ustanovi Spomen područja Jasenovac za komemoraciju za žrtve logora Jasenovac
	Donacija Hrvatskoga sabora za komemoraciju žrtava logora Jasenovac
	%
	100
	Program komemoracije žrtvama logora Jasenovac
	100
	100



A501037 OBILJEŽAVANJE SJEĆANJA NA ŽRTVE SVIH TOTALITARNIH I AUTORITARNIH REŽIMA
	Naziv aktivnosti
	Izvršenje 2024. (eur)
	Plan 2025. (eur)
	Izvršenje 2025. (eur)
	Indeks izvršenje 2025./plan 2025.
	Indeks izvršenje 2025./2024.

	A501037-OBILJEŽAVANJE SJEĆANJA NA ŽRTVE SVIH TOTALITARNIH I AUTORITARNIH REŽIMA
	0
	0
	0
	0
	0



Zakonske i druge pravne osnove
Zakon o blagdanima spomendanima i neradnim danima u Republici Hrvatskoj
Opis aktivnosti
U okviru ove aktivnosti planirana su sredstva na skupini rashoda 38 Rashodi za donacije, kazne, naknade šteta i kapitalne pomoći u iznosu 13.273,00 eura za obilježavanje Europskog dana sjećanja na žrtve svih totalitarnih i autoritarnih režima, koji je temeljem Zakona o blagdanima spomendanima i neradnim danima u Republici Hrvatskoj određen kao spomendan. Budući Hrvatski sabor nije službenim putem zaprimio traženja za isplatom sredstava ista su dana u uštedu sredstava pri izradi Izmjena i dopuna Državnog proračuna Republike Hrvatske za 2025. godinu.
Pokazatelji rezultata
	Pokazatelj rezultata
	Definicija
	Jedinica
	Polazna vrijednost
	Izvor podataka
	Ciljana vrijednost (2025.)
	Ostvarena vrijednost (2025.)

	Utrošena sredstva u svrhu obilježavanja Europskog dana sjećanja na žrtve svih totalitarnih i autoritarnih režima
	Prigodnim programom/svečanošću obilježen Europski dana sjećanja na žrtve svih totalitarnih i autoritarnih režima
	%
	0
	Hrvatski sabor
	100
	0



A501042 TWINNING PROJEKT "OSNAŽIVANJE I DALJNJA PODRŠKA PARLAMENTIMA BOSNE I HERCEGOVINE U POSLOVIMA EU INTEGRACIJA - BA 16 IPA JH 01 18"
	Naziv aktivnosti
	Izvršenje 2024. (eur)
	Plan 2025. (eur)
	Izvršenje 2025. (eur)
	Indeks izvršenje 2025./plan 2025.
	Indeks izvršenje 2025./2024.

	A501042-TWINNING PROJEKT "OSNAŽIVANJE I DALJNJA PODRŠKA PARLAMENTIMA BOSNE I HERCEGOVINE U POSLOVIMA EU INTEGRACIJA - BA 16 IPA JH 01 18"

Zakonske i druge pravne osnove
Konzorcijski ugovor između zemalja članica EU o provedbi programa twinninga “Osnaživanje i daljnja podrška parlamentima BiH u poslovima EU integracija”
Opis aktivnosti
U okviru ove aktivnosti te izvora financiranja 31 Vlastiti prihodi sredstva su izvršena za mjesečni najam multifunkcijskog uređaja kao jedinog troška tijekom 2025. godine.

Zakonske i druge pravne osnove
Čl. 15., 20., 223., 225. i 293.a Poslovnika Hrvatskoga sabora    
Odluka Predsjedništva Hrvatskog sabora o dostupnosti i dostavi službenih materijala i dokumenata zastupnicima Hrvatskoga sabora
Opis aktivnosti
U okviru materijalnih rashoda sredstva u iznosu 217.600,23 eura su izvršena za podmirenje redovnih jednogodišnjih licenci potrebnih za redovno funkcioniranje službi Hrvatskoga sabora u obavljanju svojih zadaća. U odnosu na izvršenje 2024. godine isto je znatno veće zbog povećanja troškova Microsoft licenci.  
Što se tiče višegodišnjih licenci, za tu svrhu nisu izvršena sredstva tijekom 2025. godine.  
Rashodi za nabavu proizvedene dugotrajne imovine izvršeni su u iznosu 175.934,66 eura što je 79,97% u odnosu na konačni plan za ovu skupinu rashoda za 2025. godinu. Za nabavu računalne opreme izvršena su sredstva u iznosu 123.832,16 eura (20 osobnih računala, 70 all in one računala, skener, fortianalyzer uređaj, tablet, pisač naljepnica te mrežna oprema za funkcioniranje Hrvatskoga sabora na novoj lokaciji u HVU dr. Franjo Tuđman u iznosu 1.856,25 eura). Za ulaganja u računalne programe izvršena su sredstva u iznosu 52.102,50 eura od čega treba naglasiti 31.750,00 eura za nadogradnju postojećeg sustava eDoc.

